చెన్నై, మార్చి 23 (ఆంధ్రజ్యోతి): అక్రమాస్తుల కేసులో దోషిగా బెంగళూరు పరప్పన జైలులో శిక్ష అనుభవిస్తున్న అన్నాడీఎంకే ప్రధాన కార్యదర్శి వీకే శశికళ లేఖలంటేనే బెంబేలెత్తిపోతున్నారు. జైలులో తొలుత అన్నాడీఎంకే కార్యకర్తలు రాసే లేఖలను టైంపాస్ కోసం చదివిన ఆమె ఇప్పుడు వాటివంక చూడాలంటేనే భయపడుతున్నారు. ‘అమ్మ’ మరణానికి శశికళే కారణం అంటూ ఆమె పేరిట జైలుకు లేఖలు వెల్లువెత్తుతుండటమే ఇందుకు కారణం. తమిళనాడు మాజీ సీఎం జయలలిత మరణంపై పలు అనుమానాలు వ్యక్తమవుతున్న నేపథ్యంలో.. అందుకు శశికళే బాధ్యురాలంటూ లేఖల్లో ప్రజలు ఆమెపై ఆగ్రహావేశాలు వ్యక్తం చేస్తూ.. శాపనార్థాలు పెడుతున్నారు. మొదట్లో ఇలాంటి లేఖల్లో కొన్నింటిని చదివిన శశికళ.. ఇప్పుడు లేఖలంటేనే విరక్తి చెందారని తెలిసింది. ఆమెతో కలిసి శిక్ష అనుభవిస్తున్న మరదలు ఇళవరసే ఆయా లేఖలను చదివి, వాటిల్లో శశికళ మనసు నొప్పించని వాటిని మాత్రం అందిస్తున్నట్లు సమాచా రం. కాగా పరప్పన జైలులో శశికళ కూర్చొని వున్న దృశ్యం అంటూ ఇప్పుడు ఓ ఫొటో సామాజిక మాధ్యమాల్లో హల్చల్ చేస్తోంది.అన్నాడీఎంకే ప్రధాన కార్యదర్శి పదవి నుంచి శశికళ తొలగింపు?అన్నాడీఎంకే తాత్కాలిక ప్రధాన కార్యదర్శిగా ఎన్నికైన వీకే శశికళను తొలగించాలని కేంద్ర ఎన్నికల కమిషన నిర్ణయించినట్లు సమాచారం. ఆమె నియామకంపై అన్నాడీఎంకే తిరుగుబాటు వర్గం ఇప్పటికే ఈసీకి ఫిర్యాదు చేసిన విషయం తెలిసిందే. ఈ వ్యవహారం ఈసీ పరిశీలనలో ఉండగానే ఆర్కే నగర్ ఉప ఎన్నిక రావడంతో ఆ ఎన్నికలో శశికళ వర్గ అభ్యర్థికి గానీ, ఓపీఎస్ వర్గ అభ్యర్థికి గానీ అన్నాడీఎంకే చిహ్నం ఇవ్వకుండా నిలిపేశారు. రెండు వర్గాలకు వేర్వేరు చిహ్నాలు అందజేశారు. ఈ నేపథ్యంలో ఇప్పుడు శశికళను అన్నాడీఎంకే తాత్కాలిక ప్రధాన కార్యదర్శిగా తొలగించాలని ఈసీ నిర్ణయించినట్లు విశ్వసనీయ సమాచారం.
chennai, marchi 23 (aandhrajyoti): akramaastula kesulo doshigaa bengaluru parappana jailulo shiksha anubhavistunna annadienke pradhaana kaaryadarsi veeke sasikala lekhalantene bembelettipotunna. jailulo toluta annadienke kaaryakartalu rase lekhalanu timpas kosam chadivina aame ippudu vaativanka chudalantene bhayapadutunnaru. ‘amma’ maranaaniki sasikale kaaranam antuu aame paerita jailuku lekhalu velluvettutundatame induku kaaranam. tamilanadu maji cm jayalalita maranampai palu anumaanaalu vyaktamavutunna nepathyamlo.. anduku sasikale baadhyuraalantuu lekhallo prajalu aamepai aagrahaavesaalu vyaktam chestu.. saapanaarthaalu pedutunnaaru. modatlo ilanti lekhallo konnintini chadivina sasikala.. ippudu lekhalantene virakti chendaarani telisindi. aametho kalisi shiksha anubhavistunna maradalu ilavarase aayaa lekhalanu chadivi, vaatillo sasikala manasu noppinchani vaatini maatram andistunnatlu samacha ram. kaga parappana jailulo sasikala kuurchoni vunna drushyam antuu ippudu oo foto saamaajika maadhyamaallo halchal chestondi.annadienke pradhaana kaaryadarsi padavi nunchi sasikala tolagimpu?annadienke taatkaalika pradhaana kaaryadarsigaa ennikaina veeke sasikalanu tolaginchaalani kendra ennikala kamishana nirnayinchinatlu samacharam. aame niyaamakampai annadienke tirugubaatu vargam ippatike eeseeki firyaadu chesina vishayam telisinde. ee vyavahaaram eesee pariseelanalo undagaane aarke nagar upa ennika raavadamtho aa ennikalo sasikala varga abhyardhiki gaanee, ops varga abhyardhiki gaanee annadienke chihnam ivvakunda nilipesaaru. rendu vargaalaku ververu chihnalu andajesaaru. ee nepathyamlo ippudu sasikalanu annadienke taatkaalika pradhaana kaaryadarsigaa tolaginchaalani eesee nirnayinchinatlu vishwasaneeya samacharam.